Jizzax viloyati tarkibida Yangiobod maʼmuriy-hududiy tumanini tuzishga doir chora-tadbirlar toʻgʻrisida
(resolution, 2021-02-22)

Oʻzbekiston Respublikasi Oliy Majlisining “Jizzax viloyati tarkibida Yangiobod maʼmuriy-hududiy tumani tuzish toʻgʻrisida” 1999-yil 15-apreldagi 774-1-son qaroriga muvofiq Vazirlar Mahkamasi qaror qiladi: 1. Hokimiyat ijroiya organlarining alohida oʻziga xos tuzilmasiga ega boʻlgan Yangiobod maʼmuriy-hududiy tumanini tuzishning tashkiliy masalalarini hal etish boʻyicha 1-ilovaga muvofiq Respublika komissiyasi tuzilsin. 2. Yangiobod maʼmuriy-hududiy tumani hokimligi apparati tuzilmasi va uning xodimlarining cheklangan soni, mehnatga haq toʻlash boʻyicha razryadlar 2 va 3-ilovalarga muvofiq tasdiqlansin. 3. Oʻzbekiston Respublikasi Moliya vazirligi Sirdaryo va Jizzax viloyatlari hokimliklari, manfaatdor vazirliklar va idoralar bilan birgalikda 15 kun muddatda: qoʻshimcha ajratiladigan va Sirdaryo viloyatining Xovos va Boyovut tumanlaridan beriladigan shtat birliklarini hisobga olgan holda davlat boshqaruv organlarining yangidan tashkil etilayotgan har bir tuman boʻlinmasi xodimlari sonini belgilangan tartibda belgilasin; 1999-yilda koʻrsatib oʻtilgan tumanning boshqaruv apparatini moliyaviy taʼminlash uchun joriy yilda nazarda tutilgan budjet koʻrsatkichlari doirasida zarur mablagʻlar ajratsin, 2000-yildan boshlab esa, har yili budjetni shakllantirishda ularning taʼminotiga mablagʻlarni nazarda tutsin. 4. Oʻzbekiston Respublikasi Makroiqtisodiyot va statistika vazirligi Sirdaryo va Jizzax viloyatlari hokimliklari bilan birgalikda keyinchalik statistika bazasi qiyosiyligini taʼminlash uchun Sirdaryo va Jizzax viloyatlarining statistika koʻrsatkichlariga bir oy muddatda tegishli oʻzgartirishlar kiritsin. 5. Jizzax (Sh. M. Mirziyoyev) va Sirdaryo (Oʻ. Q. Ismoilov) viloyatlari hokimliklari 15 kun muddatda: Yangiobod maʼmuriy-hududiy tumani tuzilishi bilan bogʻliq barcha zarur tashkiliy-texnik tadbirlarning amalga oshirilishini taʼminlasinlar; manfaatdor vazirliklar va idoralar bilan birgalikda davlat va xoʻjalik boshqaruvi organlari tegishli tuman boʻlinmalarining ishlashini tashkil etsinlar. 6. Jizzax viloyati hokimligi (Sh. M. Mirziyoyev): Respublika komissiyasi bilan birgalikda Yangiobod maʼmuriy-hududiy tumanini Jizzax viloyati tarkibiga uzviy ravishda kiritishning tashkiliy masalalarini tezroq hal etish uchun zarur chora-tadbirlar koʻrsin; Vazirlar Mahkamasining Agrosanoat kompleksi (B. M. Olimjonov) va Qishloq va suv xoʻjaligi vazirligi (A. Jalolov) bilan birgalikda tuman qishloq xoʻjaligi rivojlantirilishini, shu jumladan, yangi sugʻoriladigan yerlarni oʻzlashtirish maqsadida qurilayotgan (Yangiyer — Balandchaqir) nasos stansiyasi oʻz vaqtida ishga tushirilishini taʼminlasin; Vazirlar Mahkamasining Yoʻl-transport kommunikatsiyalarini qurish va rivojlantirish kompleksi (R. R. Yunusov), “Oʻzavtoyoʻl” davlat konserni bilan birgalikda Yangiobod maʼmuriy-hududiy tumanini Jizzax va Sirdaryo viloyatlari, shuningdek Xovos tumani markazlari bilan tutashtiruvchi yoʻllar tuzatilishini va ular tegishli toifaga keltirilishini taʼminlasin; Vazirlar Mahkamasining Isteʼmol bozori kompleksi (M. Z. Usmonov) va “Oʻzbekneftgaz” kompaniyasi (I. A. Zaynutdinov) bilan birgalikda tuman aholisi oziq-ovqat mahsulotlari bilan, xoʻjalik yurituvchi subyektlar — moddiy-texnika va yonilgʻi-moylash materiallari bilan uzluksiz ravishda taʼminlanishini tashkil qilsin; Vazirlar Mahkamasining Kommunikatsiyalar kompleksi (L. A. Axmetov), “Oʻzavtotrans” davlat korporatsiyasi (Q. M. Sidiqnazarov) bilan birgalikda Yangiobod maʼmuriy-hududiy tumanining iqtisodiyoti va aholisining transport xizmatlariga boʻlgan talablarini toʻliq qondirish uchun yuk va uzluksiz harakat qiluvchi yangi yoʻlovchilar tashish yoʻnalishlarini tashkil etsin; Oʻzbekiston Respublikasi Davlat mulki qoʻmitasi (V. A. Chjen), Oʻzbekiston Tovar ishlab chiqaruvchilar va tadbirkorlar palatasi (M. A. Sobirov), Dehqon va fermer xoʻjaliklari uyushmasi (A. Bobomirzayev) bilan birgalikda Yangiobod maʼmuriy-hududiy tumanida kichik va oʻrta biznesni rivojlantirish yuzasidan amaliy chora-tadbirlar koʻrsin. 7. Oʻzbekiston Respublikasi Davlat bojxona qoʻmitasi (Oʻ. T. Komilov) va Davlat chegaralarini himoya qiluvchi qoʻmita (Gʻ. Q. Teshayev) bojxona va chegara postlari joylashuviga tegishli oʻzgartirishlar kiritsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. M. Olimjonov va Jizzax viloyati hokimi Sh. M. Mirziyoyev hamda Sirdaryo viloyati hokimi Oʻ. Q. Ismoilov zimmasiga yuklansin.